ལན།སེང་རྡོར།དེ་ནི་གཞན་གྱིས་ཤེས་ཡོན་ཅན་ལ་བཞག་པའི་སྒྲིག་སྲོལ་མང་པོ་བརྩི་མི་ཐུབ་བཞིན་དུ་ཐུབ་མདོག་སྟོན་པ་ཡེ་མིན་པར།དུད་ནག་འཐེན་པའི་དགེ་ཆོས་ཤིག་དང་།དངུལ་ལོར་རྫུན་མ་བཟོ་བའི་དགེ་ཆོས་ཤིག་དང་།བདེན་པ་གཅེར་བུ་སྨྲ་བའི་དགེ་ཆོས་ཤིག་སྟེ།དགེ་ཆོས་དེ་གསུམ་ཀ་ལྷན་དུ་བསྒྲིགས་པ་ཡིན་ན་ད་གཟོད་མི་ངོ་མའི་དགེ་ཆོས་ཧྲིལ་བོ་གཅིག་འགྲུབ་པར་འགྱུར་ལ།ཤེས་ཡོན་ཅན་ཀྱང་དེ་དང་འདྲ་བ་སྟེ།ཚད་ངེས་ཅན་ཞིག་ནས་རང་གི་མི་རིགས་ཀྱི་ཕྱིར་དང་ཉམ་ཐག་པའི་མང་ཚོགས་ཀྱི་ཕྱིར་དུ་ཅི་ཡང་བྱེད་ཕོད་པ་ཞིག་ཡིན་ན་ཤིན་ཏུ་དགའ་མོད།དེ་འདྲ་མ་ཐུབ་ཀྱང་མི་སྐྱོན་ཏེ།རང་གིས་མི་ནུས་པ་གང་ཞིག་མི་ནུས་སོ་ཞེས་ཤོད་དུ་ཡོད་ན་དེ་ཡང་ཤེས་ཡོན་ཅན་གྱི་ཁྱད་ཆོས་གཅིག་ལོས་ཡིན་ཨང་།